CELEX: 62014TN0432
Language: hu
Date: 2014-06-13 00:00:00
Title: T-432/14. sz. ügy: 2014. június 13-án benyújtott kereset – Remolcadores Nosa Terra és Hopital Povisa kontra Bizottság

4.8.2014   
            
            
               HU
            
            
               Az Európai Unió Hivatalos Lapja
            
            
               C 253/58
            
         2014. június 13-án benyújtott kereset – Remolcadores Nosa Terra és Hopital Povisa kontra Bizottság
   (T-432/14. sz. ügy)
   2014/C 253/78
   Az eljárás nyelve: spanyol
   
      Felek
   
   
      Felperesek: Remolcadores Nosa Terra, SA (Vigo, Spanyolország) és Hopital Povisa, SA (Vigo) (képviselő: J. Otero Novas ügyvéd)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg a megtámadott határozatot az azon előnyök visszatérítését érintő részében, amely a határozat értelmében a fellebbezőket, mint a különböző gazdasági érdekcsoportokban (AIE) részt vevő társaságokat megilleti, és
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   A jelen kereset keretében megtámadott határozat azonos a T-515/13. sz. Spanyolország kontra Bizottság ügyben megtámadott határozattal.
   A felperesek keresetük alátámasztása végett az alábbi három ténybeli megfontolásra hivatkoznak:
   
               1.
            
            
               A spanyol adólízing-rendszer (SEAF) olyan egészet képez, amelynek keretében a különböző intézkedések – amelyek önmagukban megengedettek vagy nem megengedettek a Bizottság kritériumától függően – nélkülözhetetlen elemeknek minősülnek ahhoz, hogy a spanyol hajóépítőkkel hajóépítési szerződéseket lehessen kötni.
            
         
               2.
            
            
               Bár a Bizottság által jogellenesnek minősített közvetlen előnyöket az AIE résztvevői kapják, a teljes rendszert azzal a céllal tervezték meg és hajtották végre, hogy ezeket az előnyöket átruházzák a rendszer valamennyi résztvevőire: a hajóépítőkre, az AIE-re, a tengeri és hajózási vállalkozásokra, a szervező bankokra és a több művelet tekintetében közvetítőként eljáró társaságokra.
            
         
               3.
            
            
               A Bizottság a határozatában megállapított, hogy az állam köteles vissszatéríttetni a jogellenesen nyújtott támogatásokat, de kizárólag az AIE-től, kizárva ezzel a visszatérítés terhéből a rendszerben részt vevő egyéb jogalanyokat.
            
         
               4.
            
            
               A határozat nem tartalmaz olyan indokolást, amely megvilágítaná, hogy miért hajtják végre a visszatéríttetés opcióját ezen dosszié tekintetében, és hogy a visszatérítés terhe miért kizárólag az AIE-re hárul.
            
         
               5.
            
            
               A visszatérítés terhének a kizárólag az AIE-re való telepítése nem azokat a célokat szolgálja, amelyek a Bizottság azon jogkörét igazolják, hogy a visszatérítést elrendelje.